text: 
  De klubber, der sælger ud af publikumsidolerne og ikke har nok at 
  byde på i turneringskampene, får problemer.
  
  Er det sportslige tilbud ikke godt nok, ja så bliver sportens meget 
  troløse tilskuere væk.
  
  Derfor er det også relevant med tillægsspørgsmålet:
  
  Et det klogt at programsætte returkampen i Europa Cup-turneringen for 
  mestre til Parken med de 40.000 tilskuerpladser?
  
  SKRAMMER
  
  Nøgternt vurderet vender Lyngbyspillerne næste uge hjem med nogle 
  sportslige skrammer fra " sammenstødet " med Glasgow Rangers' skotter 
  på Ibrox.
  
  Hvor mange kan så lokkes til returkamp i Parken til priser mellem 
  100 kroner og 500 kroner 14 dage senere?
  
  Billetsalget begynder på mandag.
  
  " Der flyttes fra Lyngby Stadion for at give spillerne, pressen og 
  tilskuerne optimale forhold " oplyser Claus Nielsen.
  
  Og det er da et udmærket sigte.
  
  Men stedet er næppe nok til at få gang i omsætningen.
  
  Købere ønsker er vis garanti for, at underholdningsværdi og 
  spændingsmoment er til at få øje på ved et fodboldarrangement.
  
  
  
  